### | | | | --- | --- | | | | | --- | | **Byråd** 23. februar 2016 Sagsnr. Thomas Østergaard Dok.nr. 710-2016-95631 Sagsbehandler DPSRAM | | 30.                 Afrapportering vedrørende voksne med kompleks erhvervet hjerneskade - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Kommunekontaktrådet (KKR) har fremsendt afrapportering
vedrørende voksne med kompleks erhvervet hjerneskade til behandling i byråd og
regionsråd i [adresse]. Byrådet skal i denne sag tage stilling til
KKRs afrapportering. Rapporten er vedlagt som bilag.

Når de midtjyske kommuner og Region Midtjylland fastlægger
temaerne i udviklingsstrategien, som er en del af Rammeaftalen, er et eller
flere af temaerne bestemt af Socialstyrelsen. Hvert år udmelder
Socialstyrelsens således emner, der skal behandles i Rammeaftalen, og som
Socialstyrelsen skal modtage en afrapportering om. For Rammeaftale 2015 var et
af temaerne voksne med kompleks erhvervet hjerneskade. Frist for afrapportering
til Socialstyrelsen er 1. marts 2016.

Af afrapporteringen fremgår det, at antallet af voksne med
kompleks erhvervet hjerneskade med behov for en højt specialiseret indsats
og/eller tilbud er opgjort til i alt 134 borgere i de midtjyske kommuner. Der
er tale om de borgere, som de midtjyske kommuner har givet et højt
specialiseret tilbud.

De midtjyske kommuner oplever, at de nødvendige
specialiserede indsatser til voksne med erhvervet hjerneskade er til stede i
Region Midtjylland. De regionale tilbud understøttes endvidere af kommunernes
anvendelse af matrikelløse indsatser, dvs. indsatser med udgangspunkt i
borgerens eget hjem.

De midtjyske kommuner er enige om, at der imidlertid også
findes en række opmærksomhedspunkter i forhold til at sikre det nødvendige
udbud af højt specialiserede tilbud til borgere med kompleks erhvervet
hjerneskade. Et af disse opmærksomhedspunkter er manglen på en fælles central
forståelse af det højt specialiserede område. Et andet opmærksomhedspunkt er,
at der er vanskeligheder forbundet med at overføre læring fra ét sted til et
andet. Det opleves eksempelvis, når borgeren ikke længere har brug for et
døgndækket tilbud, og hvor rehabiliteringsforløbet fortsætter i eget hjem.

I afrapporteringen påpeger de midtjyske kommuner, at
udviklingen af højt specialiserede institutionstilbud skal ske sideløbende med
udviklingen af højt specialiserede rehabiliteringsindsatser, som – af hensyn
til borgerens mestring af hverdagslivet – tilbydes med udgangspunkt i borgerens
eget hjem.

**VURDERING**

Social og Sundhed vurderer på linje med de øvrige midtjyske
kommuner, at der er sammenhæng mellem behovet for højt specialiserede indsatser
til voksne med kompleks erhvervet hjerneskade og det samlede udbud heraf.

I indberetningen til DASSOS (Den Administrative Styregruppe
for Social- og [adresse]) er Favrskov Kommunens eget tilbud
– [adresse] hjerneskadeteam – beskrevet. I beskrivelsen gøres der opmærksom på,
at Favrskov Kommune kun visiterer til eksterne tilbud uden for kommunen, hvis
hjerneskadeteamet ikke vurderes i stand til at varetage opgaven. [adresse]
Kommune køber specialiserede tilbud i [adresse] og Randers.

Social og Sundhed bemærker, at det er positivt af hensyn til
borgerens muligheder for at blive rehabiliteret, at der ikke opleves ventetid
på de specialiserede tilbud.

**ØKONOMI**

Der er ingen direkte økonomiske konsekvenser forbundet med
godkendelsen af afrapporteringen på den centrale udmelding vedrørende borgere
med kompleks erhvervet hjerneskade.

**INDDRAGELSE**

Benthe Jacobsen har udarbejdet afrapporteringen vedrørende voksne med
kompleks erhvervet hjerneskade på baggrund af indberetninger fra de midtjyske
kommuner, herunder sparring med en faglig følgegruppe med deltagelse af
repræsentanter fra kommunerne.

Benthe Jacobsen behandlede og godkendte afrapporteringen 10.
november 2015. Afrapporteringen blev politisk behandlet og godkendt i KKR
[adresse] 20. november 2015 og blev i den forbindelse indstillet til
godkendelse i kommunalbestyrelserne i den midtjyske region samt Regionsrådet.

**INDSTILLING**

Direktøren for Social og Sundhed indstiller til Byrådet:

1.    At udkast til
afrapportering vedrørende voksne med kompleks erhvervet hjerneskade godkendes.

**BESLUTNING**

***Social- og Sundhedsudvalget, 2. februar 2016:***

Fraværende:Ingen

Indstilles godkendt.

***Økonomiudvalget, 16. februar 2016:***

Fraværende:Steven Rasmussen, Vivian Frederiksen, Tejs Jacobsen
William Skov

Indstilles godkendt.

**Bilag**

|  |  |
| --- | --- |
| Afrapportering vedr. voksne med  kompleks erhvervet hjerneskade | 710-2016-9453 |